HATÁSVIZSGÁLATI LAP
Ábrahámhegy Község Önkormányzata Képviselő-testületének
az önkormányzat 2020. évi költségvetéséről szóló 
…/2020. (……….) önkormányzati rendelettervezethez

A jogalkotásról szóló 2010. évi CXXX. törvény – a továbbiakban: Jat. – 17. § (1)-(2) bekezdése értelmében 
„A jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a Kormány által előterjesztendő törvényjavaslat, illetve kormányrendelet esetén a Kormányt, önkormányzati rendelet esetén a helyi önkormányzat képviselő-testületét tájékoztatni kell. Miniszteri rendelet rendelkezhet úgy, hogy az általa meghatározott esetben a közjogi szervezetszabályozó eszköz előkészítője előzetes hatásvizsgálatot végez.
(2) A hatásvizsgálat során vizsgálni kell
a) 	a tervezett jogszabály valamennyi jelentősnek ítélt hatását, különösen
[bookmark: _GoBack]aa) társadalmi, gazdasági, költségvetési hatásait,
ab) környezeti és egészségi következményeit,
ac) adminisztratív terheket befolyásoló hatásait, valamint
b) 	a jogszabály megalkotásának szükségességét, a jogalkotás elmaradásának várható következményeit, és
c) 	a jogszabály alkalmazásához szükséges személyi, szervezeti, tárgyi és pénzügyi feltételeket.”

A rendelet-tervezet társadalmi, gazdasági és költségvetési hatásai: a rendelettervezet társadalmi, gazdasági és költségvetési hatásait az indokolás tartalmazza. 
A rendeletben foglaltak végrehajtásának környezetre gyakorolt hatása, egészségi következménye nincs.
A rendelet-tervezet adminisztratív terheket befolyásoló hatása: az adminisztratív terhek változatlanok.
A jogszabály megalkotásának szükségessége, a jogalkotás elmaradásának várható következményei: A rendelet-tervezet megalkotásának szükségességére elsősorban az államháztartásról szóló 2011. évi CXCV. törvény, illetve az államháztartásról szóló törvény végrehajtásáról szóló 368/2011. (XII. 31.) Kormányrendelet következtet, valamint az indokolásban arra részletesen utaltunk.
A jogszabály alkalmazásához szükséges személyi, szervezeti, tárgyi és pénzügyi feltételek:
rendelkezésre állnak, pótlólagos erőforrásokat nem követel meg.

INDOKOLÁS 
Ábrahámhegy Község Önkormányzata Képviselő-testületének
az önkormányzat 2020. évi költségvetéséről szóló 
…/2020. (………...) önkormányzati rendelettervezethez

Az előterjesztésben hivatkozott, az államháztartásról szóló 2011. évi CXCV. törvény (továbbiakban: Áht.), az államháztartásról szóló törvény végrehajtásáról szóló 368/2011. (XII. 31.) Kormányrendelet szerinti kötelezettségek elvégzése. Az Áht. 24. § (3) bekezdése alapján a jegyző által az Áht. 29/A. § szerinti tervszámoknak megfelelően előkészített költségvetési rendelet-tervezetet a polgármester a központi költségvetésről szóló törvény hatálybalépését követő negyvenötödik napig nyújtja be a képviselő-testületnek.  

